અરે શહેરમાં ડેન્ગ્યૂ, મેલેરિયા અને ચિકન ગુનિયાના રોગચાળાના ભરડામાં હજારો નાગરિકો પિસાયા અને અઢારથી વધુ દર્દીઓના મોત નીપજ્યા… પણ તોયે કોંગ્રેસ-ભાજપના કોઈ કોર્પોરેટરના પેટનું પાણી હાલ્યું નહીં, બોર્ડની બેઠકમાં કોઈએ આ દુઃખ, આ વેદનાનો ઉલ્લેખ સરખોયે ન કર્યો અને બોર્ડની બેઠક પૂરી થતા એકબીજાને હાથતાળીઓ આપીને છુટા પડયા. હા. તેમણે એક કલાક સુધી જરૂર ગેરકાયદે બાંધકામોના પ્રશ્નો શાબ્દિક તડાફડી મચાવીને એકબીજાની આબરૂના ધજાગરા જરૂર કર્યા કેમકે એ પ્રશ્ન તે સૌ માટે સોનાના ઈંડા આપતી મુરઘી જેવો હતો.